Johan Albert Haldin

Johan Albert Haldin (? - 22 marte 1942) esset li pionero del Occidental-movement in Svedia ha morit li  in Eskilstuna in li etá de 76 annus.

Sr. Haldin nascet in Göteborg e terminat su studies farmacologic in li annu 1892 con li diploma de apotecario. Pos har laborat durant quelc témpor quam analitico in li fabrica de aquas mineral de Göteborg, il directet successivmen li farmacias de Atvidaberg, Skara e Hemse. In 1924, il aquisitet li grand farmacie "Li Leon" in Eskilstuna quel il possedet til 1936. Il poslassa su marita e quar filias. 

In decembre 1927, sr. Haldin scrit li unesim articules pri Occidental in li diale "Eskilstuna-Kuriren". Il entusiasmat por ti lingue pluri universitarios de Upsala e preparat li fundation del Sved Occidental-Federation quel evenit in li fine del annu 1928. Il generosimen subventionat li edition del unesim publicationes del Sved Occidental Editoría e anc contribuet per un important donation al edition del "Deutsch Occidental Wörterbuch" de Gär. Quant sr. de Wahl self apreciat li qualitás del sved concombattent es monstrat per li facte que il associat se per un special lettre al homages del scandinavic occidentalistes in ocasion del 75 anniversarie de sr. Haldin in li annu 1941.

Categorie:Occidentalistes